অবিক্রিত থেকে যাওয়ার প্রতিক্রিয়ায় শাহরিয়ার নাফীস বলেন, ‘কেন দল পেলাম না আমি ঠিক জানি না। জানি না বলেই অবাক হচ্ছি। বিপিএলে আমার আগের পাঁচ টুর্নামেন্টের পরিসংখ্যান দেখুন। রান সংখ্যায় বাংলাদেশি ক্রিকেটারদের মধ্যে আমি সম্ভবত ১১ নম্বরে। ৪৩টির মতো ম্যাচ খেলেছি; রান করেছি সাড়ে নয় শর ওপরে। আগের ১০ জনের মধ্যে শুধু তামিম ছাড়া বাকি সবাই আমার চেয়ে অনেক বেশি ম্যাচ খেলেছে। এই রেকর্ডের কথা দলগুলো জানে কি না, জানি না। জানলে কোনো দলই আমাকে নেবে না, এটি অবশ্যই আমাকে অবাক করেছে।’